́коже бо ѿ правоты̀ вои́стинну возне́сшееся мы́сленно чу́вство къ неѡпи́санному, и єгѡ́же ниеди́но мѣ́сто є́сть поко́я: ника́коже хо́щетъ въ мѣ́стѣ покланя́тися, та́кѡ вои́стинну подоба́ющее блюду́що, я́кѡ и́стинѣ соедине́нно безконе́чному и безпредѣ́льному, безнача́льному же и безви́дному и соверше́ннѣ просто́му и вся́чески рещѝ па́че ума̀, слове́съ разли́чіемъ и предѣ́ломъ произноше́нія покланя́тися и послѣ́дованнѡ служи́ти, ника́коже ѿню́дъ єсте́ственнѣ терпи́тъ, єгда̀ си́рѣчь вре́мя пріи́детъ во умѣ̀ ѿ посо́бія и надунове́нія дх҃а ра́зуму и́стины єдинови́днѣ ѡзаря́тися: въ не́же вре́мя ѿню́дъ по всему̀ всѣ́хъ ѿрѣше́нъ у́мъ бы́въ, єще́ же и самагѡ̀ себѐ изше́дъ нѣ́какѡ не то́кмѡ неглаго́ланію, но и безпомышле́нію благосло́внѡ про́чее прилѣжи́тъ, я́кѡ на вы̂шшая и сло́ва и ума̀ у́мнымъ свѣ́томъ съ весе́ліемъ и у́жасомъ упражня́яся и зря̀: неви́димь и непрехо́денъ неухищре́ннѣ безъ̑ѻче́снымъ взира́ніемъ по ѡ́бразу нѣ́коему бы́въ соедине́ніемъ є́же превы́ше себѐ